Cuneiform Tablet TC 3 85
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-i-mì-tí qí-bi-ma um-ma ì-lí-a-lúm-ma a-na šu-mì ḫu-lu-qá-i-kà a ma-lá té-er-tí-kà ší-ip-ra-am e-bi-ru-ni-ma 9 GÍN KÙ.GI er-ba-am a-na za-al-pá-i-im ni-šé-e um-ma ru-ba-um-ma KÙ.GI kà qá-tí ú-kà-al KÙ.BABBAR ḫa-lá-aq sí-pá-ri ú sá-ḫe-er-tù-šu a-na ša ÌR-dim iṣ-bu-tù <big_gap> ak-bu-us té-er-ta-kà a-na kà-ri-im li-li-ik iš-tù té-er-tí kà-ri-im i-li-ku a-dí ma-lá ú šé-ni-šu né-li-ma 20 u₄-me-e ú-sá-as-ḫe-er-ni-a-tí-ma i wa-ar-ki-tim um-ma šu-ut-ma a-tal-kà <big_gap> be-el ḫu-lu-qá-e li-li-kam-ma ar-ni šu-wa-tí-ma a-da-šu-um um-ma né-nu-ma ik-ri-bi ša i-lim lá tù-kà-al a-na ší-ip-ri-im dí-in-ma a kà-ri-im lu-ub-lu um-ma šu-ut-ma a-na-ku ḫu-lu-qá-i-ku-nu ú-ta-ra-ku-nu-tí i-a-tum té-er-tí a-dí ma-lá ú šé-ni-šu a kà-ri-im i-li-ik-ma a-wa-tám-ma lá i-dí-nu-nim 0.66666 ma-na <big_gap> GÍN KÙ.GI i-a-ma ù bu-ur-nu-nu ḫa <gap> <gap>-nim um-ma šu-ut-ma a-na KÙ.BABBAR-pí-ku-nu ḫa-al-qí-im a-tù-ur-ma i ḫa-ar-pí a-wi-li ta-mì-ú ša-ša-num ḫu-lu-qá-um ib-ší-ma ú-kà-al 0.5 ma-na 5 GÍN KÙ.BABBAR gám-ru-um ik-šu-ud-kà